Казімір Стаброўскі

**Казімір Стабро́ўскі** (; , маёнтак Крупляны, Баранавіцкі раён, Гродзенская вобласць — ) — жывапісец, педагог.

## Біяграфія 
Паходзіў з сям’і землеўладальнікаў. У 1880—1887 гадах навучаўся ў Беластоцкай рэальнай вучэльне, а пасля, у 1887—1897 гадах, навучаўся ў Імператарскай акадэміі прыгожых мастацтваў у Санкт-Пецярбургу пад кіраўніцтвам Паўла Чысцякова, пазней (з 1895 г.) у майстэрні Ільі Рэпіна. У Акадэміі ён падтрымліваў кантакты з іншымі студэнтамі з Літвы, сярод якіх былі: Фердынанд Рушчыц, Генрык Вейсенгоф i Станіслаў Богуш-Сестранцэвіч, а таксама з рускімі, асабліва з сябрамі Таварыства А. Куінджы.

У 1893 годзе ён здзейсніў азнаямленчую паездку на Усход, у Бейрут і Палесціну, па дарозе наведаўшы Адэсу, Канстанцінопаль, Грэцыю і Егіпет. У адпаведнасці з практыкай акадэмічных жывапісцаў ён сабраў там вялікі матэрыял, які пазней выкарыстаў, між іншым, для стварэння гістарычнай кампазіцыі, якая стала яго дыпломным праектам, карцінай пад назвай «*Магамет у пустыні (Уцёкі з Меккі)*».

Сваё майстэрства Стаброўскі ўдасканальваў у Акадэміі Жуліяна ў Парыжы (1897—1898), дзе пазнаёміўся з творчасцю акадэмічных мастакоў Бенжамена-Канстанта i Жана-Поля Ларана, таксама з новымі тэндэнцыямі ў мастацтве: імпрэсіянізмам і фавізмам. Пасля вяртання ў Санкт-Пецярбург браў актыўны ўдзел у мастацкім жыцці гораду, але выстаўляўся таксама ў Парыжы (Святовая выстаўка, 1900), Мюнхен (1901), Венецыя (1903).

У 1902 годзе ажаніўся са скульптаркай Юліяй Янішэўскай, з якой пазнаёміўся ў Пецярбургскай Акадэміі. У тым жа годзе стаў сябрам . У 1903 г. пасяліўся ў Варшаве, займаўся арганізатарскай і выкладчыцкай дзейнасцю. Разам з Конрадам Кшыжаноўскім ён спачатку кіраваў прыватнай мастацкай школай, на базе якой удалося аднавіць зачыненую па студзеньскім паўстанні варшаўскую Школу прыгожых мастацтваў у Варшаве. Яе адкрыццё адбылося 19 сакавіка 1904 г. Першым дырэктарам Школы стаў Стаброўскі — на гэтай пасадзе ён працаваў да 1909 г. У выніку канфлікту з педагагічнай радай і Камітэтам апекі на фоне грамадскай дзейнасці Стаброўскага ў галіне эзатэрыкі звольніўся.

У 1909—1913 гадах шмат падарожнічаў, у тым ліку: у Францыю, Германію, Швецыю, Іспанію, Італію і Канарскія астравы. Летнія месяцы праводзіў з сям’ёй у  (у сядзібе ''*) на тэрыторыі сучаснай Латвіі.

Пасля Першай сусветнай вайны, якую Стаброўскі правёў у Пецярбургу, у 1918 годзе вярнуўся ў Варшаву. У Расіі новая эстэтыка яго твораў была раскрытыкавана кансерватыўнымі сіламі, але была падтрымана часопісам «Мир искусства» ().

У красавіку 1927 г. адбылася яго выстаўка з нагоды 40-годдзя мастацкай дзейнасці ў Гарадской мастацкай галерэі ў Лодзі.

Памёр у 1929, пахаваны Старых Павонзках (магіла 205-2-8).

## Творчасць 
Пісаў фігурныя кампазіцыі па матывах казак, легенд і гісторыі (напрыклад, *«Эгле, каралева вужоў»*, 1900). Ён спалучаў сімвалічныя, фантастычныя і нават містычныя кампазіцыі (цікавіўся тэасофіяй) з дэкаратыўнасцю і стылістыкай мадэрн. Ствараў таксама падарожныя пейзажы і партрэты, займаўся мастацкім рамяством. Сярод яго прац: «Магамет у пустыні» (1894), «Цішыня ў вёсцы» (паміж 1894—1900), серыя з 11 карцін «Шэсце навальніцы», «Белая ноч у Петраградзе каля раз’езда», «Змярканне ў Лазенкаўскім парку ў Варшаве», «Белыя ночы», партрэты С. Дамброўскага, Ф. Радашэўскага, Л. Рытлінскай, В. Семяшковай і інш.

## Galeria 

Stabrowski-Śnieżynka.jpg|*Сняжынка*, 1891
Eglė žalčių karalienė.jpg|*Эгле, каралева вужоў*, 1900
Kazimierz Stabrowski, Paw - portret Zofii z Jakimowiczów Borucińskiej.jpg|*Паўлін — Партрэт Соф'я з Якімовічаў Баруцінскай*, 1908, Нацыянальны музей у Варшаве
Kazimierz Stabrowski - Portrait of Bronisław Brykner in fanciful costume - MP 474 - National Museum in Warsaw.jpg|*Партрэт Браніслава Брыкнера ў фантастычным строі*, 1908, Нацыянальны музей у Варшаве
Stabrowski Krolewna.jpg|*Каралева*, 1909-1910
Kazimierz Stabrowski - Consoler of monsters - MP 4622 MNW - National Museum in Warsaw.jpg|*Суцяшыцель пачвар*, 1920, Нацыянальны музей у Варшаве
Kazimierz Stabrowski - Portrait of Laura Pytlińska - MP 464 MNW - National Museum in Warsaw.jpg|*Партрэт Лаўры Пытлінскай*, 1922, Нацыянальны музей у Варшаве
Kazimierz Stabrowski - Fairy tale jewels - MP 465 MNW - National Museum in Warsaw.jpg|*Каштоўнасці з казкі*, 1923, Нацыянальны музей у Варшаве
Kazimierz Stabrowski - Lotosy w parku w Palermo.jpg|*Лотасы ў парку ў Палерма*, 1924, Нацыянальны музей у Варшаве
Kazimierz Stabrowski - Faun – Villa Borghese - MP 3375 MNW - National Museum in Warsaw.jpg|*Фаўн – віла Баргезэ*, 1924, Нацыянальны музей у Варшаве
Portret Eugenii Kierbedziowej - fundatorki Biblioteki Publicznej.jpg| "Партрэт Яўгеніі Кербедзь", паміж 1909 і 1913

## Літаратура 
* 
* L. Skalska, *Kazimierz Stabrowski — lata studiów i początki działalności artystycznej*, Rocznik Muzeum Narodowego w Warszawie 1975, t. 19, s. 613nn.
* S. Bołdok, *Modernista czy mistyk?*, Gazeta Antykwaryczna nr (025) 04/1998 online
* E. Charazińska, *Kazimierz Stabrowski — malarz i pedagog* (niepubl. praca magisterska) Uniw. Warszawski 1974
* *Od starożytności do współczesności — Malarstwo i rzeźba'', Wydawnictwo Naukowe PWN S.A., Warszawa 2006

## Спасылкі 
* 
* Kazimieras Stabrauskas — галерэя
* Kazimierz Stabrowski — галерэя
* [Паштоўкі з рэпрадукцыямі прац](https://polona.pl/search/?filters=contributor:%22Stabrowski,_Kazimierz_(1869--1929)_Autor_wzoru%22,public:1,hasTextContent:0) у бібліятэцы Polona

Катэгорыя:Мастакі Польшчы
Катэгорыя:Мастакі Расійскай імперыі
Катэгорыя:Мастакі XIX стагоддзя
Катэгорыя:Мастакі XX стагоддзя
Катэгорыя:Нарадзіліся ў Баранавіцкім раёне